b'\n_START_ARTICLE_\nLika\n_START_PARAGRAPH_\nLika je pokrajina na jugozahodu Hrva\xc5\xa1ke s povr\xc5\xa1ino okoli 5000 km\xc2\xb2. Je kontinentalna pokrajina, ki jo na zahodu omejuje Velebit, na vzhodu pa planina Li\xc4\x8dka Plje\xc5\xa1ivica. Na severu polagoma prehaja v Gorski Kotar. Strate\xc5\xa1ko je pomembna kot povezava med kontinentalnim in primorskim delom Hrva\xc5\xa1ke. Najve\xc4\x8dje mesto v pokrajini je Gospi\xc4\x87, skupno v njej \xc5\xbeivi okoli 50.000 prebivalcev, ki se v glavnem ukvarjajo s kmetijstvom._NEWLINE_Iz Like med drugimi izvirajo Ivan Lenkovi\xc4\x87, Nikola Tesla, Jovanka Broz, Rade \xc5\xa0erbed\xc5\xbeija in Ante Star\xc4\x8devi\xc4\x87.'